Így tisztítsa egyszerűen a mobiltelefonját
Egy kevés szappan és víz elég.
A kézmosásról már sok mindent megtanultunk a koronavírusjárvány idején, de bármilyen alaposan csináljuk is, semmit sem ér, ha a mobiltelefonunk tele van szennyeződéssel, és akár vírusokkal is.

A BBC egy viszonylag egyszerű módszert ajánl a problémára: a szappanos vizet. Az alábbi videóban pedig a lépéséket is le lehet követni. E szerint először kapcsoljuk ki és vegyük ki a tokjából a telefonunkat. Az agresszív vegyszerek tönkre tehetik a telefon felületét, de a kézmosásnál is bevált szappan tökéletes a célra.

Nedvesítsünk be egy mikroszálas kendőt szappanos vízzel, töröljük le vele a telefont, ügyelve, hogy a nedvesség ne kerüljön be a nyílásokba. Végül töröljük le egy száraz mikroszálas kendővel.

A szappanos víz hatásosan távolítja el a telefon felületéről a baktériumokat és a vírusokat.
koronavírus mobiltelefon